b'\n_START_ARTICLE_\nWalter Spindler\n_START_SECTION_\n\xc5\xbdivljenjepis\n_START_PARAGRAPH_\nRodil se je kmetu v majhnemu naselju Maspe. \xc5\xbde kot otrok je \xc5\xbeelel postati poklicni vojak, tako da je 1. julija 1973 pri\xc4\x8del z voja\xc5\xa1ko kariero v Bundeswehru kot navadni Tankovski grenadir (Panzergrenadier) v 323. tankovsko-grenadirskem bataljonu (Panzergrenadierbatallion 323); tu je opravil svojo voja\xc5\xa1ko obveznost, nato pa je v letih 1974\xe2\x88\x921978 \xc5\xa1tudiral gospodarske in organizacijske vede na Univerzi Bundeswehra M\xc3\xbcnchen ( Universit\xc3\xa4t der Bundeswehr M\xc3\xbcnchen). Po diplomiranju se je vrnil nazaj v aktivno voja\xc5\xa1ko slu\xc5\xbebo; prvi dve leti je bil poveljnik voda v 11. tankovsko-grenadirskem bataljonu (Panzergrenadierbataillon 11), nato pa je med letoma 1980 in 1985 poveljnik \xc4\x8dete v 12. tankovsko-grenadirskem bataljonu (Panzergrenadierbataillon 12)._NEWLINE_V letih 1985\xe2\x88\x921986 je bil na general\xc5\xa1tabnem te\xc4\x8daju na Vodstveni akademiji Bundeswehra (F\xc3\xbchrungsakademie der Bundeswehr) v Hamburgu, nato pa je bil med letoma 1986 - 1988 \xc5\xa1e na general\xc5\xa1tabnem izobra\xc5\xbeevanju na \xc3\x89cole Sup\xc3\xa9rieure de Guerre v Parizu. Nato pa je bil eno leto G4 oz. G3 v 29. tankovski brigadi (Panzerbrigade 29), nakar pa referent v Vodstvenemu \xc5\xa1tabu oboro\xc5\xbeenih sil (F\xc3\xbchrungsstab der Streitkr\xc3\xa4fte) nem\xc5\xa1kega obrambnega ministrstva (1989 - 1991), G3 v Obrambnemu podro\xc4\x8dnem poveljstvu VIII (Wehrbereichskommando VIII) (1991 - 1993), poveljnik 72. oz. 173. tankovsko-grenadirskega bataljona (1993 - 1995), G3 OP v Eurokorpsu (1995 - 1997), vodja operativne skupine v Vodstvenem poveljstvu Bundesheera (Heeresf\xc3\xbchrungskommand) (1997 - 1998) in vodja referata v Na\xc4\x8drtovanem \xc5\xa1tabu (Planungsstab) obrambnega ministrstva (1998 - 2002). Tega leta je nato opravil \xc5\xa1e seminar o varnostni politiki na Zvezni akademiji za varnostno politiko (Bundesakademie f\xc3\xbcr Sicherheitspolitik), nato pa se je do leta 2003 izobra\xc5\xbeeval na francoskem Centru za visoke voja\xc5\xa1ke \xc5\xa1tudije (CHEM) v Parizu._NEWLINE_1. septembra 2003 je postal poveljnik Nem\xc5\xa1ko-francoske brigade in nato bil med julijem 2004 ter januarjem 2005 poveljnik Ve\xc4\x8dnacionalne brigade Kabul v Afganistanu. Leta 2005 je postal namestnik na\xc4\x8delnika \xc5\xa1taba za operacije Eurokorpsa; tu je ostal dve leti, ko je postal vodja Pisarne za izobra\xc5\xbeevanje v Heeresamtu in s tem poveljnik celotnega usposabljanja za Bundesheer. 2. maja 2011 je bil za\xc4\x8dasni na\xc4\x8delnik \xc5\xa1taba Heeresamta, medtem ko je bil prej\xc5\xa1nji na\xc4\x8delnik \xc5\xa1taba, brigadni general Wolfgang K\xc3\xb6pke, za eno leto poslan na poveljstvo ISAFa v Afganistan. 28. junija 2011 je bil imenovan za namestnika poveljnika Eurokorpsa v Stra\xc3\x9fburgu.'